મનપાની એક યાદીમાં જણાવ્યા અનુસાર જૂનાગઢ મનપામાં વસતા જે મિલકત ધારકોનો ટેક્સ ભરવાનો બાકી છે તે ૩૦ જૂન સુધીમાં ભરશે તો ૧૦ ટકા અને ઓનલાઇન ટેક્સ ભરશે તો વધારાના બે ટકા મળી કુલ ૧૨ ટકા સુધીનું ડિસ્કાઉન્ટ આપવામાં આવશે, જ્યારે જે મિલકત ધારકો પોતાનો બાકી ટેકસ ભરપાઈ નહીં કરે તો ૧૮ ટકા લેખે વ્યાજ પણ મિલકત ધારકો પાસેથી વાસુલાશે અને છતાં પણ બાકી લેણા ભરપાઈ કરવામાં નહીં આવે તો મનપા દ્વારા બાકી લેણાવાળી મિલકત ટાંચમાં લઇ અથવા સીલ કરવા સુધીની કાર્યવાહી હાથ ધરવામાં આવશે તેમ યાદીના અંતમાં જણાવવામાં આવ્યું છે.